USS Alexandria (SSN-757)

USS Alexandria (runkonumero SSN-757) on Yhdysvaltain laivaston Los Angeles -luokan ydinsukellusvene.

 Valmistus 

Alus tilattiin 26. marraskuuta 1984 General Dynamics Electric Boat Divisionilta Grotonista Connecticutista, missä köli laskettiin 19. kesäkuuta 1987. Alus laskettiin vesille 23. kesäkuuta 1990 kumminaan vara-amiraali Glenwood Clarkin puoliso ja liitettiin laivastoon 29. kesäkuuta 1991.US Carriers Net - SSN 757

 Palvelus 
Palvelukseen otettaessa alus määrättiin Grotonin laivastotukikohtaan Connecticutiin, josta se lähti 8. heinäkuuta asejärjestelmätestaukseen Puerto Ricon taisteluharjoitusalueelle sekä akustisten järjestelmien testaukseen Exumanlahdelle Bahamalle. Alus teki lyhyen vierailun Roosevelt Roadsin laivastotukikohtaan 14. heinäkuuta sekä Floridassa Evergladesiin 6. elokuuta ja Canaveraliin 16. elokuuta. Alus uusi akustiikkatestejä 15. lokakuuta ja se kävi 3. joulukuuta Androsinsaarella. Alus päätti 20. joulukuuta 1992 kuusi kuukautta kestävät kenttäkokeet.

Aluksen päälliköksi vaihtui 14. elokuuta Lee O. Moss, joka vapautti Paul E. Normandin tehtävästä. Alus lähti jatkamaan koeajoja 17. elokuuta vieraillen Norfolkin laivastotukikohdassa, Canaveralissa ja Annapoliksessa ennen paluuta 16. syyskuuta. Se jatkoi testauksia Bahamalla 20. lokakuuta – 23. marraskuuta. Vierailtuaan Kings Bayssa se jatkoi testejä 30. marraskuuta – 12. joulukuuta.

Alus aloitti 25. tammikuuta 1993 koulutuksen kertaamisen ja operatiivisen valmiuden tarkastuksen, joka päättyi 26. helmikuuta. Alus saapui 21. maaliskuuta Kings Bayhin aloittaen koulutuksen. Se oli 21. huhtikuuta – 20. toukokuuta Ocean Venture -harjoituksessa ja FLEETEX 3-93 -harjoituksessa heinäkuussa.

Alexandria lähti Grotonista 11. elokuuta ensimmäiselle partiomatkalleen Välimerelle  USS American taisteluosastossa. Alus saapui 20. elokuuta kahdeksi päiväksi Clyden laivastotukikohtaan Faslaneen Skotlantiin. Se vieraili Coulportissa Skotlannissa 30. elokuuta – 3. syyskuuta. Alus saapui 25. syyskuuta La Maddalenaan Italiaan, missä se oli satamassa yhdeksän vuorokautta huollettavana. Alus osallistui Adrianmerellä operaatio Sharp Guardiin sekä SHAREM-harjoitukseen ennen paluutaan La Maddalenaan 15. marraskuuta.

Alus lähti 28. marraskuuta ja saapui 30. marraskuuta Toulonin laivastotukikohtaan Ranskaan, jossa alus miehistöineen osallistui viiden päivän ajan Ranskan vapautumisen tilaisuuksiin. Alus vieraili 9. joulukuuta Soudanlahdella Kreetalla. Alus lähti 15. joulukuuta La Maddalenaan, jonne se saapui 9. tammikuuta 1994. La Maddalenasta alus lähti 17. tammikuuta Gibraltarille, jonne se saapui 23. tammikuuta. Alus vietti satamassa kolme päivää ennen matkan jatkamista Yhdysvaltoihin. Se saapui 5. helmikuuta New Londonin sukellusvenetukikohtaan päättäen kuuden kuukauden partiomatkansa.

Alus oli erilaisissa testeissä tehden lyhyitä purjehduksia Yhdysvaltain rannikolla, kunnes se siirrettiin 5. tammikuuta 1995 telakalle. Se palasi kaksi kuukautta myöhemmin telakalta palvelukseen ja saapui 30. maaliskuuta Port Canaveraliin Floridaan kuuden päivän vierailulle, mistä se palasi 14. huhtikuuta kotisatamaansa.

Alus saapui 2. kesäkuuta Norfolkin laivastotukikohtaan lyhyelle vierailulle. Se oli korjattavana Newport Newsin telakalla 4.–10. kesäkuuta ja alus vierali Port Evergladesissa 20.–24. kesäkuuta. Se palasi kotitukikohtaansa 3. heinäkuuta, jossa Raymond M. Klein vastaanotti aluksen päällikkyyden 29. heinäkuuta.

Alus lähti 29. syyskuuta kotisatamastaan New Londonin sukellusvenetukikohdasta partiomatkalle läntiselle Atlantille. Se saapui 8. marraskuuta viiden päivän laivastovierailulle Norjaan Bergeniin Haakonsvernin laivastotukikohtaan. Alus saapui 9. tammikuuta 1996 Gibraltarille, jossa se vietti neljä vuorokautta. Alus palasi kotisatamaansa 23. tammikuuta. Se teki seuraavana partiomatkansa Atlantilla 20. kesäkuuta – 9. elokuuta, jolloin alus vieraili Port Canaveralissa ja Port Evergladesissa.

Alus siirrettiin telakalle 18. joulukuuta neljäksi viikoksi, jolloin sen VLS siilojen ja keulan luukkujen pitävyyttä korjattiin. Alus oli koeajoissa ja koulutuksessa, kunnes se siirrettiin jälleen telakalle kiireellistä kaikuluotaimen korjausta varten 25. kesäkuuta – 14. heinäkuuta.

Alus lähti 19. elokuuta partiomatkalle Atlantille ja se vieraili Skotlannissa Faslanessa 1.–3. syyskuuta. Alus saapui 27. lokakuuta Zeebrüggen laivastotukikohtaan nelipäiväiselle vierailulle. Se palasi 10. marraskuuta Grotoniin oltuaan merellä lähes kolme kuukautta. Donald D. Gerry vastaanotti aluksen päällikkyydeen 4. joulukuuta.

Alus lähti 21. syyskuuta Grotonista ja saapui 3. marraskuuta Soudanlahdelle Kreetalla, jossa se viipyi yhdeksän vuorokautta. Se vieraili Soudanlahdella 24. joulukuuta ja uudelleen 23. tammikuuta 2013. Alus palasi 3. huhtikuuta Grotoniin oltuaan Yhdysvaltain 6. laivaston mukana merellä viisi ja puoli kuukautta.

Alus vieraili 16. maaliskuuta 2022 Jokosukassa Japanissa, missä miehistöä vaihdettiin. Se vieraili 20. maaliskuuta Jokosukassa uudelleen. Alus oli 18.–20. huhtikuuta laiturissa 13S. Se vieraili Point Loman laivastotukikohdassa, jossa siihen nousi 2. kesäkuuta Nuclear Propulsion Examination Board (NPEB). Alus kiinnittyi 5. kesäkuuta Point Lomassa laituriin. Alus siirrettiin 25. elokuuta kuivatelakalle ARDM5.

 Lähteet 

 Viitteet 

 Aiheesta muualla 

Luokka:Los Angeles -luokan sukellusveneet
Luokka:Electric Boatin valmistamat alukset